«Перуаш Кәрімұлы атындағы орта мектеп»МММ

**"Ардагерлер - асыл ерлер!"**

Ауған соғысының аяқталуының 29 жылдығына арналған

Ауған соғысы ардагерлерімен кездесудің сценариі

Дайындаған: К.Шпекбаев

А.Аренова

М.Омарова

**Тәрбие сағатының мақсаты**: Ауған оқиғасының тарихи мағыналық ақиқатын ашу. Тәуелсіздік жолында күрескен ағаларымыздың ерлігін кейінгі ұрпаққа үлгі ете отырып, жастарды Отансүйгіштікке, ерлікке баулу, Ауған соғысы ардагерлеріне құрмет көрсету.

**Көрнекілігі:** Проектор, экран, компьютер,бейнеролик.

**Әдістер:** сыр - сұхбат, бейнеролик,патриоттық әндер.

**Барысы:**

**1- жүргізуші**:Құрметті қонақтар, Ұстаздар ,оқушылар! Биылғы   жыл Ауған жерінен Интернациолист жауынгерлердің шығарылғанына 29 жыл толып отыр.

**2-жүргізуші:**Өтер жылдар, айлар тағы алыстап

Тағдыр талай тауқыметін табыстар.

Өздеріңді жырлап өтер ұрпағың

Ауғандағы азап шеккен арыстар !

Өмір тоқтамайды, ерлік өлмейді,

Замандарға жалғаса береді.

**1- жүргізуші:** 15-ақпан Тәуелсіз Отанымыз Қазақстан үшін атаулы күндердің біріне айналды бүгінде. Ортамызда жүрген ауғандық жауынгер ағалар, бейбіт өмірдегі жарқын істеріңіз, қоғамдық жұмыстарда белсенділіктеріңіз, түрлі кәсіпті игерудегі ерен еңбектеріңіз Қазақстан жастары үшін нағыз ерліктің шынайы үлгісі болып қала береді,біз сіздерге қарап бой түзейміз. Бүгінгі құрметті қонақтарымызбен таныстырып өтейік:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ән «Туған жер»**

**2-Жүргізуші:** Соғыстың тарихына тоқталсақ

***( «Ауған соғысы» видеофильм)***

Еліне қайта оралмай,

Бақыт гүлін сыйға алмай,

Қаншама боздақ оққа ұшты

Алтын ошақ көре алмай.

Жанын қиған сен үшін

Тоқта ,достым ,сабыр ет.

Үнсіздікпен бір сәтке,

Басыңды иіп тәжім ет!

**1-жүргізуші:** Рахмет, отырыңыздар!

**2-жүргізуші:**Қанша сарбаз қыршыннан жер қауышқан

Қанша көзден сағыныш жас боп аққан

Елестейсің көзіме қасірет боп

Қайғым  да сен мәңгілік- Ауғаныстан!

**Ән «Сарбаздар»**

**1-жүргізуші:**Жаулардан қарсы келген жасқанбаған   
Жасаған ерлігіне мастанбаған.   
Ұрпаққа өмір жолың өнеге боп,   
Тарихта, ардагерлер, асқан бағаң.

**1- жүргізуші:**Ауғанстан жерінде болған ұрысқа 22 200 Қазақстандық қатысып, оның 701 жауынгері қаза болса, 484 адам мүгедек болып оралды. 20 жауынгер хабарсыз кетіп, 2 205 жауынгер орден, медальдармен марапатталды.

**2-жүргізуші:**

Жастық шақта жалын жұтып, қан кешкен,   
Жарқын дүние жанарынан сан көшкен.   
Ардагерлер - естелігі ерліктің,   
Ұрпақтары - бұтақтары,   
Қасиеттің, өсиеттің, ұмытылмас мәңгі естен.

**1-жүргізуші:** Бүгінгі кешіміздің құрметті қонақтары,ендігі сөз кезегі өздеріңізге беріледі.

***Қонақтар сөйлейді***

**Ән «Сәлем саған туған ел»**

**2-жүргізуші:**Сақтады олар елін, жерін, қонысын   
Ақтады олар азаматтық борышын   
Сол үшін де қолтығынан сүйейік,   
Ардагерге - майдангерге   
Иейік біз барлық жерде   
Басымызды сол үшін.

1**-жүргізуші:** Құрметті оқушылар,өмірі ерлік пен аңызға толы ағаларыңызға сұрақтар қоюларыңызға болады.

***(Қонақтарға сұрақтар қойылады.)***

**2-жүргізуші:** Отан алдындағы борыштарыңызды өтеп,Ауған соғысында көрсеткен ерліктеріңіз әрқашан жас ұрпаққа үлгі-өнеге болып қала бермек!

Рахмет сіздерге!

1**-жүргізуші:** Өртенбесін туған жер,

Өркендесін туған ел

Шайқалмасын асқар бел!

Шайқалмасын шалқар көл!

**2-жүргізуші:** Біздің ерлер соғысқа енді бармасын,

Бар әлемде бейбітшілік орнасын!

Елбасының көрегенді жолымен

Отанымда жаңа ғасыр орнасын!

**1-жүргізуші:** Қош сау болыңыздар!